

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-10420-CPI-2/2019**

Заводни број: **351-146/2019-01**

Дана: 04.06.2019. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву инвеститора, Крстић Маријана из Српског Милетића, Бељаничка број 19, поднетом преко пуномоћника Јандрић Радојке из Сомбора, улица Виноградска бр. 8, за издавање грађевинске дозволе, на основу члана 8ђ. и 134. и 145. Закона о планирању и изградњи („Сл.гласник РС“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14 и 83/18), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-103-2/2019-IV од 12.04.2019. године, доноси:

**З А К Љ У Ч А К**

**Одбацује се** захтев инвеститора, **Крстић Маријана** из Српског Милетића, улица Бељаничка бр. 19, за **изградњу стамбеног објекта спратности П+Пк,** на катастарској парцели број **627 к.о. Српски Милетић**, због неиспуњености формалних услова за поступање по истом.

**О б р а з л о ж е њ е**

Инвеститор радова, Крстић Маријан из Српског Милетића, Бељаничка број 19, поднетом преко пуномоћника Јандрић Радојке из Сомбора, обратио се овом органу захтевом, у форми електронског документа, за издавање грађевинске дозволе за изградњу објекта ближе описаног у диспозитиву овог закључка.

Подносилац захтева је приложио следећу документацију:

* Извод из пројекта за грађевинску дозволу са главном свеском израђеном од стране „ОРиП” из Сомбора, под бројем РД-10/19 мај 2019., одговорно лице пројектанта мр Радојка Јандрић, дипл.грађ.арх., главни пројектант мр Радојка Јандрић дипл.инж.арх. са лиценцом ИКС број 300 Д776 06, са изјавом вршиоца техничке контроле биро за пројектовање, изградњу и инжењеринг „Нова траса“ Сомбор, под бројем 05/2019 од 27.05.2019. године, одговорно лице Мирко Ђурковић;
* Пројекат за грађевинску дозволу састоји се од:

-главне свеске израђене од стране израђеном од стране „ОРиП” из Сомбора, под бројем РД-10/19 мај 2019., одговорно лице пројектанта мр Радојка Јандрић, дипл.грађ.арх., главни пројектант мр Радојка Јандрић дипл.инж.арх. са лиценцом ИКС број 300 Д776 06;

-пројекта архитектуре, израђеном од стране „ОРиП” из Сомбора, под бројем РД-10/19 мај 2019., одговорно лице пројектанта мр Радојка Јандрић, дипл.грађ.арх., главни пројектант мр Радојка Јандрић дипл.инж.арх. са лиценцом ИКС број 300 Д776 06

- пројекта хидротехничких инсталација израђеном од стране „ОРиП” из Сомбора, под бројем РД-10/19 мај 2019., одговорно лице пројектанта мр Радојка Јандрић, дипл.грађ.арх., главни пројектант мр Радојка Јандрић дипл.инж.арх. са лиценцом ИКС број 300 Д776 06;

- пројекат уклањања објеката израђеним од стране „ОРиП” из Сомбора, под бројем РД-10/19 мај 2019., одговорно лице пројектанта мр Радојка Јандрић, дипл.грађ.арх., главни пројектант мр Радојка Јандрић дипл.инж.арх. са лиценцом ИКС број 300 Д776 06.

* Техничка контрола пројектне документације израђена под бројем 05/2019 од 27.05.2019. године од стране „Нова траса“ Сомбор, одговорно лице Мирко Ђурковић дипл.инж.грађ., вршилац техничке контроле Мирко Ђурковић дипл.инж.грађ. лиценца број 310 4174 03;
* Елаборат енергетске ефикасности израђен од стране пројектног бироа „ОРиП” из Сомбора, под бројем ЕЕ 06/19 новембар 2018., овлашћено лице мр Радојка Јандрић, дипл.инж.арх. са лиценцом број 381 0696 13.Уговор о финансирању између инвеститора и финансијера под бројем УОП-II:2014-2019 оверен дана 10.05.2019. године;
* Сагласност власника суседне катастарске парцеле број 626 к.о. Српски Милетић, Ранђеловић Гордане и Голубовић Драгана;
* Пуномоћ- овлашћење за подношење захтева;
* Катастарско топографски план;
* Графички прилози техничке документације у dwg формату и
* Доказ о уплати таксе и накнаде за Централну евиденцију.

По службеној дужности, овај орган је прибавио Препис листа непокретности број 1694 к.о.Српски Милетић.

По пријему захтева, овај орган проверио је испуњеност формалних услова за поступање по захтеву, прописаних чланом 16. и 17. Правилника о поступку спровођења обједињене процедуре електронским путем („Службени гласник РС“, бр. 113/15, 96/2016 и 120/17) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке 4) да ли је уз захтев приложена сва документација прописана Законом и подзаконским актима; 5) да ли је уз захтев приложен доказ о уплати административних такси и накнаде.

**На основу увида у електронски поднет захтев и Лист непокретности број 1694 к.о.Српски Милетић, овај орган је** **утврдио следеће следеће:**

* **Није приложена сагласност Крстић Миодрага из Српског Милетића за изградњу објекта описаног у диспозитиву овог закључка, уписаног као носиоца права доживотног плодоуживања, на катастарској парцели број 627 к.о. Српски Милетић.**

Како захтев садржи горе наведени недостатак, у складу са чланом 18. став 1. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/17), одлучено је као у диспозитиву овог закључка.

**Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Обрадио:

Јовановић Светлана, дипл.правник

Руководилац Одељења,

Татјана Стаменковић, дипл.инж.грађ.